Ýtt á fiskeldi í Djúpinu og viðbótarkvóta Jón Páll Hreinsson bæjarstjóri í Bolungavík hitti Kristján Þór Júlíusson , sjávarútvegsráðherra í gær og ræddi við hann um hagsmunamál Bolvíkinga og Vestfirðinga . Jón Páll sagist hafa kynnt fyrir ráðherranum áhyggjur af því hversu dregist hefur að hægt verði að hefja fiskeldi í Ísafjarðardjúpi . Fyrir liggur burðarþolsmat á svæðinu fyrir 30.000 tonna framleiðslu . Miklu máli skipti fyrir svæðið að atvinnuuppbyggingin gæi farið að hefjast . Þá ræddi bæjarstjórinn við ráðherrann um minnkandi línuívilnun og áhrif af því á sfjölda starfa við beitningu . Fyrir liggur skýrsla frá ágúst 2019 unnin af RR ráðgjöf ehf sem sýnir að um árabil hafi um 300 störf orðið til vegna línuveiða með handbeittri línu . Um 15 ára skeið frá 2004 skilaði línuívilnunin árlega um 5 - 6 þúsund tonna viðbótarafla vegna 20% ívilnunarinnar sem jók kvótann um 25% . Samkvæmt skýrslunni var um þriðjungur þess afla landað á Vestfjörðum og var Bolungavík sú höfn þar sem mestum afla var landað eða um 19% af heildinni . Á síðustu tveimur árum hefur ívilnunaraflinn minnkað í 3500 tonn og margir línubátar hafa skipt úr handbeitningu yfir í vélabeitningu með þeim afleiðingum að störfum hefur fækkað . Jón Páll Hreinsson hefur reifað þær hugmyndir að byggðarlögin sem mest nýttu sér ívilnunina fái áfram viðbótaraflaheimildirnar . Jón Páll sagði í samtali við Bæjarins besta að um kynningu hefði verið að ræða . Sjávarútvegsráðherra skipaði í fyrra nefnd til þess að gera tillögur um ráðstöfun á þeim hluta aflaheimilda sem varið hefur verið til ýmissa aðgerða , svo sem byggðakvóta , línuívilnun og uppbóta . Um væri að ræða 5,3% af heildarúthlutun hvers árs . Vonast væri eftir því að nenfdin skilaði af sér á næstunni .